ชื่อสถานที่: มิตร
ประเภท: ร้านอาหาร กาแฟ เบเกอรี่
ตำบล: ฉิมพลี
อำเภอ: ตลิ่งชัน
จังหวัด: กรุงเทพมหานคร
รหัสไปรษณีย์: 10170
พิกัด: 13.79392, 100.43376

Taste ฉบับนี้ขอแนะนำร้านอาหารในโรงแรมเปิดใหม่ในย่านธุรกิจสองแห่งครับ คือ Mit ออกเสียงว่า เอ็มไอที ที่ ชั้น 2 Grand Millennium Sukhumvit บนถนนอโศก และ Barcony Restaurant & Bar ชั้น 1 โรงแรม The Heritage Baan Silom บนถนนสีลม ร้าน Mit นี่ไม่ใช่ของศิษย์เก่า Massachusetts Institute Of Technology ณ เมืองเคมบริดจ์ สหรัฐอเมริกา นะครับ แต่มันคือ Made In Thailand แนวคิดของร้านก็คือ Noodle Bar ที่รวมเส้นและเมนูเด็ดของก๋วยเตี๋ยวและ Pasta จากทุกมุมโลกมาไว้ในร้านเดียวกัน ตั้งแต่ อิตาลี ญี่ปุ่น เวียดนาม ฮ่องกง สิงคโปร์ จีน มาจนถึงประเทศไทย บรรยากาศของร้านได้แรงบันดาลใจมาจากร้านก๋วยเตี๋ยวที่จอแจแต่อบอุ่นตามแบบ ฉบับฮ่องกง แต่เน้นพิเศษเรื่องความสดใหม่ ความหลากหลาย และคุณค่าทางโภชนาการ เช่น การนำเห็ดป่ามาทำเป็นเส้น Fettucine ในจานที่มีชื่อว่า Wild Mushroom Fettucine With Chicken And Red Wine Ragout ซึ่งเข้ากันได้ดีมากๆ กับไวน์ขาวจากฝรั่งเศสองุ่นซาวินยองปี 2006 ที่ชื่อ Muscadet Les Ormeaux ปี 2006 จาก Loire Valley ฝรั่งเศส ถ้าไม่ประสงค์แอลกอฮอล์ขอแนะนำ Oriental Beauty ที่คั้นสับปะรด มะม่วง สตรอเบอร์รี่ ส้ม และแอปเปิ้ล เข้าไว้ด้วยกันครับ เมนูจานอื่นที่ขึ้นชื่อของที่นี่ก็มีตัวแทนจากประเทศไทย อย่างสปาเกตตีผัดขี้ เมาทะเล หรือแม้แต่ซุปเกี๊ยวหอยแครงต้มยำ ก็ไม่ธรรมดา สำหรับท่านที่ชอบความกลมกล่อมของกะทิ หรือโปรดปรานก๋วยเตี๋ยวแกงต้องลอง Crab Laksa จากสิงคโปร์ ที่ขาดไม่ได้ก็คือของหวานตบท้าย Wasabi Chocolate Mousse ที่ช็อกโกแลตกลบฤทธิ์ของวาซาบิได้สนิทเลยครับ บรรยากาศร้านโล่งสบายเชื่อมต่อกับ Outlet อื่นๆ ของโรงแรม มองเห็นกันและกันดูครึกครื้นชวนเจริญอาหารดีครับ เหมาะทีเดียวสำหรับ Business Lunch หรือติดลมนั่งแช่ยาวก็สั่งอาหารได้ถึงสี่ทุ่มครับ